Γνωμοδότηση της Επιτροπής των Περιφερειών για την «Ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο σχετικά με "Μια κοινοτική στρατηγική και τη δημιουργία προϋποθέσεων για τη χρήση της τηλεματικής στις οδικές μεταφορές στην Ευρώπη και πρώτες προτάσεις δράσης"»

(98/C 251/02)

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ,

έχοντας υπόψη την ανακοίνωση της Επιτροπής, του Συμβουλίου και του Ευρωπαϊκού Κοινοβουλίου σχετικά με «Μια κοινοτική στρατηγική και τη δημιουργία προϋποθέσεων για τη χρήση της τηλεματικής στις οδικές μεταφορές στην Ευρώπη και πρώτες προτάσεις δράσης» () 7

έχοντας υπόψη την απόφαση που έλαβε το Προεδρείο στις 11 Ιουνίου 1997, και στις 18 Φεβρουαρίου 1998 σύμφωνα με το άρθρο 198γ, τέταρτη παράγραφος, της ΣΕΚ να καταρτίσει γνωμοδότηση επί του θέματος αυτού και να αναθέσει την προετοιμασία των σχετικών εργασιών στην επιτροπή 3 «Δίκτυα μεταφορών και επικοινωνιών» 7

έχοντας υπόψη το σχέδιο γνωμοδότησης (CdR 256/97 rιv. 2) που υιοθετήθηκε από την επιτροπή 3 στις 13 Νοεμβρίου 1997 (εισηγητής: ο κ. Kurth που αντικαταστάθηκε από τον κ. La Forgia) 7

έχοντας υπόψη την απόφαση του Συμβουλίου της 17ης Ιουνίου 1997 σχετικά με την ανάπτυξη της τηλεματικής στις οδικές μεταφορές, ιδιαιτέρως την ηλεκτρονική επιβολή τελών οδικής κυκλοφορίας () 7

έχοντας υπόψη το έγγραφο εργασίας της ομάδας υψηλού επιπέδου τηλεματικής στις οδικές μεταφορές: «Τελική έκθεση σχετικά με τις δραστηριότητες που επιτελούνται στο εσωτερικό της Ευρωπαϊκής Ένωσης στον τομέα της εφαρμογής της τηλεματικής στις οδικές μεταφορές» της 7ης Μαρτίου 1997 7

έχοντας υπόψη την απόφαση του Ευρωπαϊκού Κοινοβουλίου και του Συμβουλίου της 23ης Ιουλίου 1996 σχετικά με τους κοινοτικούς προσανατολισμούς για την ανάπτυξη των διευρωπαϊκών δικτύων μεταφορών () 7

έχοντας υπόψη την απόφαση του Συμβουλίου της 28ης Σεπτεμβρίου 1995 για την εφαρμογή της τηλεματικής στις οδικές μεταφορές () 7

έχοντας υπόψη την ανακοίνωση της Επιτροπής της 4ης Νοεμβρίου 1994, σχετικά με την εφαρμογή της τηλεματικής στις ευρωπαϊκές μεταφορές 7

έχοντας υπόψη την απόφαση του Συμβουλίου της 24ης Οκτωβρίου 1994 για την τηλεματική για τις μεταφορές (),

υιοθέτησε ομόφωνα κατά την 23η σύνοδο ολομέλειας που πραγματοποιήθηκε στις 13 και 14 Μαΐου 1998 (συνεδρίαση της 14ης Μαΐου) την ακόλουθη γνωμοδότηση.

Η Επιτροπή των Περιφερειών:

1. Γενικές παρατηρήσεις

1.1. τονίζει τη σημασία που έχει η εφαρμογή της τηλεματικής στις οδικές μεταφορές για τη βελτίωση της ασφάλειας των μεταφορών,

1.2. τονίζει ότι, με την εφαρμογή νέων τεχνολογιών πληροφόρησης και επικοινωνίας μπορεί να αξιοποιηθεί καλύτερα η υποδομή των μεταφορών στην Ευρώπη,

1.3. τονίζει την ιδιαίτερη σημασία που έχει η εφαρμογή της τηλεματικής στις οδικές μεταφορές για την ανταγωνιστικότητα της ευρωπαϊκής βιομηχανίας στην παγκόσμια αγορά,

1.4. συμμερίζεται την άποψη ότι με την εφαρμογή της τηλεματικής στις οδικές μεταφορές μπορεί να επιτευχθεί μείωση της επιβάρυνσης του περιβάλλοντος,

1.5. συμφωνεί με την Επιτροπή ότι η ανάπτυξη νέων συστημάτων και υπηρεσιών και τηλεπικοινωνιών μπορεί να συμβάλει σημαντικά στην ανάπτυξη της κοινωνίας των πληροφοριών και τη δημιουργία νέων αγορών για την ευρωπαϊκή βιομηχανία καθώς και για την προαγωγή της απασχόλησης,

1.6. συμμερίζεται την κριτική της Επιτροπής ότι οι μέχρι τούδε επενδύσεις δεν ήταν επαρκώς συντονισμένες,

1.7. είναι της γνώμης ότι η τηλεματική μπορεί να αποδώσει τα μέγιστα όταν ενταχθεί στα πλαίσια μιας ολοκληρωμένης πολιτικής μεταφορών που θα τυγχάνει της κατάλληλης διαχείρισης,

1.8. επισημαίνει ότι πρέπει να αξιοποιηθούν τα εκάστοτε πλεονεκτήματα που προσφέρουν όλα τα συστήματα μεταφορών,

1.9. εφιστά την προσοχή στο γεγονός ότι για την καταπολέμηση των τοπικών και περιφερειακών προβλημάτων στον τομέα των μεταφορών πρέπει να εφαρμόζεται η αρχή της επικουρικότητας,

1.10. είναι της άποψης ότι η ανακοίνωση της Επιτροπής αποτελεί μια κατάλληλη βάση για τη θέσπιση περαιτέρω μέτρων,

1.11. παράλληλα όμως, επισημαίνει ότι παραμελούνται οι δημόσιες συγκοινωνίες και οι συνδυασμένες μεταφορές και ότι κατ' αυτόν τον τρόπο προέκυψαν καθυστερήσεις οι οποίες παρεμποδίζουν την εξέλιξη της αγοράς,

1.12. καλεί την Επιτροπή να μεριμνήσει για την απαραίτητη τεχνική εναρμόνιση, να προωθήσει την ανάπτυξη φθηνών και φιλικών προς τον χρήστη συσκευών προκειμένου να εξασφαλιστεί η συνέχεια των υπηρεσιών στον τομέα της πληροφόρησης,

1.13. τάσσεται υπέρ του ανταγωνισμού μεταξύ των κατασκευαστών,

1.14. προσδοκεί ότι οι συνδυασμένες μεταφορές δεν θα καθοριστούν από την Επιτροπή μόνο ως πολιτικός στόχος, αλλά ότι θα δοθεί προτεραιότητα στον τομέα αυτόν και κατά τη θέσπιση ενός πλαισίου εφαρμογής,

1.15. θεωρεί σημαντικό να μην περιοριστεί η χρήση της τηλεματικής στις οδικές μεταφορές μόνο στα διευρωπαϊκά δίκτυα, αλλά να καταστεί επίκεντρο αυτών,

1.16. ταυτόχρονα όμως επισημαίνει ότι τα κονδύλια που προβλέπονται στην αντίστοιχη θέση του προϋπολογισμού δεν επαρκούν,

1.17. τονίζει ότι η αύξηση των πόρων μπορεί να εξεταστεί μόνο στα πλαίσια μιας μεταφοράς πιστώσεων εντός του κοινοτικού προϋπολογισμού,

1.18. τονίζει τη σημασία της στενής συνεργασίας μεταξύ του ιδιωτικού και του δημόσιου τομέα και της δημιουργίας και η σύμπραξη του ιδιωτικού και του δημόσιου τομέα σε θέματα που αφορούν την ανάπτυξη, την εφαρμογή και τη χρηματοδότηση προγραμμάτων για την εφαρμογή της τηλεματικής στις οδικές μεταφορές,

1.19. κρίνει ότι πρέπει να υπάρξει μια σαφής διάκριση μεταξύ των δημοσίων δαπανών (για παράδειγμα σε θέματα που αφορούν την ασφάλεια των μεταφορών, τη μεταφορά επικίνδυνων εμπορευμάτων και την προστασία του περιβάλλοντος) και των ιδιωτικών δαπανών,

1.20. πιστεύει ότι η εφαρμογή της τηλεματικής στις οδικές μεταφορές προσφέρει στις ευρωπαϊκές περιφέρειες περισσότερες δυνατότητες εκατέρωθεν συνεργασίας πέραν των συνόρων των κρατών μελών, όπως συμβαίνει με το πρόγραμμα «Διαρκής περιφερειακή συνεργασία» (Preco),

1.21. κρίνει ότι θα ήταν σκόπιμο η καθιέρωση συστημάτων για την εφαρμογή της τηλεματικής στις οδικές μεταφορές να είναι σταδιακή,

1.22. επικροτεί το γεγονός ότι η Επιτροπή δίδει προτεραιότητα στις δράσεις που σχεδιάζει,

1.23. επικροτεί το γεγονός ότι η Επιτροπή έχει την πρόθεση να συνεκτιμήσει νέες εξελίξεις και να προσδιορίσει νέες σημαντικές εφαρμογές οι οποίες θεωρούνται απαραίτητες μεσοπρόθεσμα και μακροπρόθεσμα,

1.24. πιστεύει ότι είναι ιδιαίτερα σημαντικό να ληφθούν υπόψη τα διαθέσιμα αποτελέσματα των δοκιμών που έχουν διεξαχθεί σε ευρωπαϊκό, εθνικό και περιφερειακό επίπεδο,

2. Παρατηρήσεις σχετικά με τις προτεραιότητες που θέτει η Ευρωπαϊκή Επιτροπή

2.1. Οι υπηρεσίες των πληροφοριών στον τομέα των μεταφορών (RDS-TMC)

2.1.1. συμμερίζεται την άποψη ότι το RDS-TMC είναι ένα ευρωπαϊκό πρόγραμμα το οποίο πρέπει να είναι διαλειτουργικό σε ευρωπαϊκό επίπεδο,

2.1.2. συμφωνεί ότι πρέπει να αρθούν το συντομότερο δυνατό οι ελλείψεις που παρατηρούνται στον τομέα της τεχνικής εναρμόνισης,

2.1.3. υποστηρίζει τις προσπάθειες της Επιτροπής για

- την εναρμόνιση βασικών τεχνικών τομέων για RDS-TMC, προκειμένου να εξασφαλιστεί η συνέχεια και η διαλειτουργικότητα των υπηρεσιών πληροφόρησης στις συνδυασμένες μεταφορές,

- τη θέσπιση οργανωτικών μέτρων με στόχο τον συντονισμό των δράσεων όλων των ενδιαφερομένων και ενδεχομένως την υποβολή περαιτέρω προτάσεων για την ενιαία εφαρμογή των απαιτούμενων τεχνικών προδιαγραφών,

- την επιτάχυνση της καθιέρωσης της RDS-TMC με τη διεξαγωγή εκστρατείας ενημέρωσης,

2.1.4. καλεί την Επιτροπή να προωθήσει ακόμη περισσότερο άλλες καινοτόμες και νεωτεριστικές τεχνολογικές εξελίξεις όπως π.χ. τις ψηφιακές ραδιοφωνικές εκπομπές (DAB) και μάλιστα με την ίδια ένταση,

2.2. Ηλεκτρονική επιβολή οδικών τελών

2.2.1. είναι της γνώμης ότι οι συσκευές που επιτρέπουν την επιβολή οδικών τελών με βάση τις διανυόμενες αποστάσεις επιτρέπουν το δίκαιο διαφορισμό των τιμών,

2.2.2. διευκρινίζεται ότι το σύστημα Road-Pricing δεν πρέπει να εξεταστεί μεμονωμένα, αλλά να ενταχθεί σε ένα ισορροπημένο και ουδέτερο από την άποψη του ανταγωνισμού σύστημα επιβολής φόρων οδικής κυκλοφορίας, φόρων στα ορυκτέλαια, διοδίων και επιβολής τελών αναλόγως με τον χρόνο χρήσης,

2.2.3. επισημαίνει ότι, στα πλαίσια της συζήτησης για το σύστημα Road-Pricing, πρέπει να γίνει μία διάκριση μεταξύ ιδιωτικών και φορτηγών οχημάτων και οχημάτων τακτικής γραμμής και ότι, για την περίπτωση των φορτηγών οχημάτων, στο σύστημα Road-Pricing μπορεί να έχει σημαντικές συνέπειες και ιδιαίτερα στις περιφέρειες στο συνολικό δίκτυο οι οποίες μπορεί να οδηγήσουν ακόμη και σε ανεπιθύμητη μετατόπιση των μεταφορικών ροών,

2.2.4. καλεί την Επιτροπή να λάβει υπόψη στις προτάσεις της τα ιδιαίτερα μεταφορικά προβλήματα που αντιμετωπίζονται στις περιφέρειες, και ιδιαιτέρως στις μεγάλες αστικές περιοχές, δεδομένου ότι στην περίπτωση αυτή τα μέτρα Road-Pricing έχουν ιδιαίτερες συνέπειες για τις μεταφορές, την οικονομία και το περιβάλλον,

2.2.5. υποστηρίζει την στρατηγική που ακολουθεί η Επιτροπή να εξαντλήσει τις δυνατότητες λήψης κάθε είδους μέτρων πριν να λάβει νομοθετική δράση,

2.2.6. επισημαίνει ότι για λόγους που αφορούν το κόστος, οι φορολογικοί στόχοι που έχουν τεθεί στους τομείς του περιβάλλοντος και των μεταφορών μπορούν να υλοποιηθούν ταχύτερα με τη λήψη άλλων μέτρων στους τομείς της φορολογίας και των τιμών,

2.3. Ανταλλαγή μεταφορικών δεδομένων και διαχείριση πληροφοριών

2.3.1. είναι της άποψης ότι οι προσπάθειες θα πρέπει να επικεντρωθούν στα ακόλουθα σημεία:

- διατύπωση αρχών για την ανταλλαγή δεδομένων μεταξύ δημόσιων και ιδιωτικών φορέων και χρηστών, λαμβανομένων ιδιαιτέρως υπόψη των αποτελεσμάτων που έχουν προκύψει από προγράμματα της Ευρωπαϊκής Ένωσης όπως το Enterprice,

- διασαφήνιση του ερωτήματος ποιό τμήμα της αγοράς πληροφοριών πρέπει να είναι δημόσιο και ποιό ιδιωτικό και που προσδιορίζονται τα σημεία επαφής της σύμπραξης ιδιωτικών και δημόσιων φορέων,

- δημιουργία προϋποθέσεων για την ιδιωτικοποίηση ορισμένων υπηρεσιών,

- σύνδεση των τραπεζών δεδομένων,

2.3.2. επισημαίνει ότι, για λόγους που αφορούν την αρχή της επικουρικότητας, μια ρύθμιση του τομέα υπέρ της Ευρωπαϊκής Ένωσης θα πρέπει να περιοριστεί στον καθορισμό των προϋποθέσεων για θέματα που αφορούν την τεχνική εναρμόνιση και τη δημιουργία σημείων επαφής,

2.3.3. καλεί την Επιτροπή να δημιουργήσει τις προϋποθέσεις για μία ευρεία συνεργασία μεταξύ των περιφερειών,

2.4. Σημείο επαφής ανθρώπων και μηχανών

2.4.1. υποστηρίζει τις προσπάθειες της Επιτροπής να δώσει απόλυτη προτεραιότητα στην ασφάλεια στην περίπτωση των συσκευών τηλεματικής που χρησιμοποιούνται στα οχήματα, όπως οι οθόνες ενδείξεων και τα συστήματα πλοήγησης, και καλεί την Επιτροπή να επιδιώξει τον καθορισμό υποχρεωτικών βασικών προδιαγραφών,

2.4.2. επισημαίνει ότι τα μέτρα εναρμόνισης δεν επιτρέπεται να αποβούν σε βάρος της ασφάλειας,

2.4.3. καλεί την Επιτροπή να προωθήσει την πολυγλωσσία κατά την ανάπτυξη νέων συσκευών,

2.5. Η Αρχιτεκτονική του συστήματος

2.5.1. υποστηρίζει την άποψη της Επιτροπής η οποία προτιμά μια αρχιτεκτονική ανοικτού συστήματος, η οποία προσφέρει απλώς ένα ευρύ τεχνικό πλαίσιο προκειμένου να εξασφαλιστεί μακροπρόθεσμα η διαλειτουργικότητα διαφόρων συστημάτων και να δημιουργηθούν ταυτόχρονα τα περιθώρια για την καθιέρωση καινοτομιών και για την τεχνολογική εξέλιξη,

2.5.2. επισημαίνει ότι μια ανοιχτή αρχιτεκτονική συστήματος αποτελεί επίσης προϋπόθεση για την αποτελεσματική συνεργασία σε επίπεδο περιφερειών μεταξύ του ιδιωτικού και του δημόσιου τομέα,

3. Παρατηρήσεις όσον αφορά τις περαιτέρω εφαρμογές που σχεδιάζει η Ευρωπαϊκή Επιτροπή

3.1. Παροχή πληροφοριών και καθοδήγηση πριν και κατά τη διάρκεια της μεταφοράς

3.1.1. τονίζει την καθοριστική σημασία που έχουν τα δυναμικά συνδυασμένα συστήματα παροχής ταξιδιωτικών πληροφοριών για την καλύτερη αξιοποίηση του μεταφορικού δυναμικού, τη βελτιστοποίηση των μεταφορικών ροών και την αύξηση της ασφάλειας των μεταφορών,

3.1.2. συμμερίζεται την άποψη ότι η καθιέρωση μιας ενιαίας αρχιτεκτονικής πληροφοριών, όπως π.χ. η χρησιμοποίηση μιας ψηφιακής κάρτας, και η προστασία των δεδομένων συνιστούν απαραίτητες προϋποθέσεις,

3.1.3. τονίζει ιδιαίτερα τη μεγάλη σημασία που έχει για τις δημόσιες συγκοινωνίες η παροχή πληροφοριών πριν και κατά τη διάρκεια του ταξιδίου, ιδίως όσον αφορά τα οχήματα τακτικής γραμμής για λόγους βελτίωσης του εξοπλισμού τους,

3.1.4. τονίζει ότι, ιδιαιτέρως με την εκ των προτέρων παροχή πληροφοριών στις μεταφορές στις μεγάλες αστικές περιοχές και στις πυκνοκατοικημένες περιφέρειες μπορεί να αποφευχθεί η κυκλοφοριακή συμφόρηση και να επιτευχθεί μια μετατόπιση των μεταφορικών ροών σε φιλοπεριβαλλοντικά μέσα,

3.1.5. καλεί την Επιτροπή να μεριμνήσει για την εξασφάλιση της διαλειτουργικότητας και της συνέχειας των διαφόρων μεταβατικών συστημάτων σε πανευρωπαϊκή κλίμακα,

3.2. Διαχείριση, λειτουργία και προσανατολισμός των αστικών μεταφορών και των μεταφορών μεγάλων αποστάσεων

3.2.1. επικροτεί το γεγονός ότι η Επιτροπή προωθεί την κατάρτιση πρόσθετων προγραμμάτων για τη δημιουργία πολλαπλών διαδρόμων και τη διαχείριση δικτύων καθώς και τη καθιέρωση ενιαίων συστημάτων εκτάκτου ανάγκης,

3.2.2. τονίζει ότι είναι αναγκαίο να υπάρξει ευρεία συνεργασία μεταξύ των περιφερειών και καλεί την Επιτροπή να υποστηρίξει την προσπάθεια αυτή,

3.2.3. για λόγους που αφορούν την αρχή της επικουρικότητας, απορρίπτει τη θέσπιση, εκ μέρους της Επιτροπής, μέτρων σε περιφερειακή και κοινοτική κλίμακα στον τομέα των μεταφορικών ροών,

3.3. Άλλες υπηρεσίες τηλεματικής για τις αστικές μεταφορές

3.3.1. διευκρινίζει ότι οι εφαρμογές της τηλεματικής, όπως οι ηλεκτρονικές συναλλαγές και τα συστήματα καταχώρησης δεν χρειάζονται ρύθμιση ή υποστήριξη εκ μέρους της Ευρωπαϊκής Ένωσης,

3.4. Συλλογικές μεταφορές

3.4.1. χαιρετίζει το γεγονός ότι η Επιτροπή επιθυμεί να προωθήσει τη χρήση τραπεζών δεδομένων οι οποίες επιτρέπουν πρόσβαση στους πάντες,

3.4.2. για λόγους που αφορούν την αρχή της επικουρικότητας και την κατανομή αρμοδιοτήτων, απορρίπτει τη συμμετοχή της Επιτροπής σε άλλους τομείς όπως είναι τα συστήματα κρατήσεων και οι υπηρεσίες πρόσθετης αξίας,

3.5. Συστήματα υψηλής τεχνολογίας για την ασφάλεια και την πλοήγηση των οχημάτων

3.5.1. επιδοκιμάζει τις εξελίξεις που συμβάλουν στην ουσιαστική βελτίωση της ασφάλειας και της ροής των μεταφορών,

3.5.2. αντιτίθεται σε όλες τις δράσεις της Ευρωπαϊκής Ένωσης οι οποίες έχουν ως αποτέλεσμα τη μη συνεκτίμηση των υψηλών προτύπων ασφαλείας ενόψει των προσπαθειών που καταβάλλονται για την εναρμόνιση των σχετικών διατάξεων,

3.6. Χρήση επαγγελματικών οχημάτων (Οργανοδιοικητική αλυσίδα)

3.6.1. είναι της γνώμης ότι η εφαρμογή της τηλεματικής στις μεταφορές εμπορευμάτων μπορεί να συμβάλει σημαντικά στην αύξηση της αποδοτικότητας και τη μείωση της κυκλοφοριακής συμφόρησης,

3.6.2. επισημαίνει ότι η εφαρμογή της τηλεματικής στον τομέα της μεταφοράς εμπορευμάτων αποτελεί υπόθεση των ιδιωτικών επιχειρήσεων, πιστεύει όμως ότι υπάρχουν και ορισμένες περιπτώσεις, όπως η μεταφορά επικινδύνων εμπορευμάτων, όπου πρέπει να θεσπιστούν αρμοδιότητες των κρατών μελών ή αντιστοίχως των περιφερειών,

4. Συμπεράσματα

4.1. επικροτεί τις πρωτοβουλίες που αναλαμβάνει η Επιτροπή για την προώθηση της χρήσης της τηλεματικής στις μεταφορές στην Ευρώπη,

4.2. θεωρεί ότι είναι απαραίτητο να καθοριστούν προθεσμίες για την εφαρμογή των πρωτοβουλιών αυτών,

4.3. καλεί την Επιτροπή:

- να επικεντρώσει τις προσπάθειές της στους τομείς όπου υπάρχει μεγαλύτερη ανάγκη ανάληψης δράσης και που εμπίπτουν σαφώς στο πεδίο αρμοδιοτήτων της,

- να αποδώσει στο μέλλον μεγαλύτερη σημασία στις συνδυασμένες μεταφορές,

- να συνεκτιμήσει περισσότερο από ό,τι μέχρι σήμερα τις δημόσιες συγκοινωνίες,

- να μην περιοριστεί στην μεσοπρόθεσμη ή μακροπρόθεσμη ανάληψη πρωτοβουλιών για την εφαρμογή συστημάτων για την εκ των προτέρων χορήγηση ταξιδιωτικών πληροφοριών, αλλά να δώσει ήδη προτεραιότητα στην λήψη μέτρων στον τομέα αυτό,

- να λάβει υπόψη το γεγονός ότι η εφαρμογή της τηλεματικής στις οδικές μεταφορές διασυνδέεται με τη συνολική στρατηγική διαχείρισης των μεταφορών σε περιφερειακό επίπεδο και ότι για τον λόγο αυτό είναι απαραίτητο να υπάρξει μια ευρεία συνεργασία των περιφερειών, την οποία πρέπει να υποστηρίξει,

4.4. διευκρινίζει ότι μόνο εφόσον πληρωθούν αυτές οι προϋποθέσεις μπορεί η τηλεματική να διαδραματίσει σημαντικό ρόλο στην καταπολέμηση των μεταφορικών προβλημάτων, στην προστασία του περιβάλλοντος και την προαγωγή της Ευρωπαϊκής Ένωσης ως τόπου οικονομικής και τεχνολογικής ανάπτυξης.

Βρυξέλλες, 14 Μαΐου 1998.

Ο Πρόεδρος της Επιτροπής των Περιφερειών

Manfred DAMMEYER

() COM(97) 223 τελικό.

() EE C 194 της 25.6.1997, σ. 5.

() EE L 228 της 9.9.1996, σ. 1.

() EE C 264 της 11.10.1995, σ. 1.

() EE C 309 της 5.11.1994, σ. 1.